За некалькі год працы было складзена 213 артыкулаў у дачыненні да шляхецкіх родаў, што пражывалі, прызнаваліся ў шляхецтве і зацвярджаліся або незацвярджаліся ў дваранстве па Мінскай губерніі Расійскай імперыі. Акрамя артыкулаў, структураваных у звычайным выглядзе, і выяў гербаў, адшуканых у родавых справах, вялікае месца ў кнізе займаюць каментары да артыкулаў, звязаныя з вялікай колькасцю фальсіфікаваных і сумнеўных дакументаў, што падаваліся шляхтай на разгляд дваранскага дэпутацкага сходу.